**Nor-Nori-Nork saileko laguntzaileen eraketa azaltzeko prozedura**

Ohar orokorra: hau prozeduraren azalpen OROKORRA, puntuka atalkatua. Testu jakin batek ez badu puntu konkretu bat(zu)e(ta)ko agerpenik, puntu hori(ek) ez d(ir)a iruzkindu beharko. Izan ere, zerrendaketa egin daiteke puntu fisikoen bidez (1/ …, 2/ … 3/ …, etab., agerpenik ez dutenak hutsik utzita), edo gidoika (→ …, → …, → …, → …, etab., agerpenik ez dutenak saltatuz).

1/ LA-ko forma gehienetan, hasierako hutsunea 1. edo 2. pertsonakoa ez denean, gainerako euskalkietan *z-* topatzen dugun bitartean, bizkaieraz *Ø-* dugu: (… testuko kasuak zerrendatu…).

2/ Erroa

2.1/ Indikatiboko eta baldintzazko formetan, erro ezberdina dugu euskalkiaren arabera (bizk. arab. *-eu(t)s-*, gip. goi-naf. *-i-*, naf.-lap. *-au-* ~ *-i-*, ek.-mut. *-e(re)i-*): (… testuko kasuren bat jarri…).

2.2/ Ahalera, subjuntibo eta aginterako formetan, bizkaierazko adizkiek *-gi(n)-* erroa dute, gainerakoek *-za(n)-* (adib. *degiodan* ‘diezaiodan’, *egidazu* ‘iezadazu’, etab.): (… testuko kasuak zerrendatu…).

3/ Erroaren ondorengo pertsona-markak

3.1/ Nork-eko pluralgilea, bizkaieraz *-e* da, erdialdean *-te*, ekialde muturrean *-e*: (… testuko kasuak zerrendatu…).

3.2/ Nor-eko pluralgilea, bizkaieraz *-z* izan ohi da (eta amaieran; adib. *deutsa-z* ‘dizkiot’, *eusku-z-a-n* ‘zizkigun’, etab.): (… testuko kasuak zerrendatu…).